สวัสดีค่ะ ดิฉันฝังยาคุมแบบ3 ปี ครบกำหนดมาจะ2 ปีแล้วคะ แต่ประจำเดือนยังไม่มา ไม่ได้เอาเข็มออกด้วยคะ เพราะหมดบอกว่าถ้าไม่เอาออกก็ไม่มีผลอันตรายอะไร แล้วที่ประจำเดือนไม่มาแบบนี้ อันตรายไหมคะ หรือมันยังมีฤทธิ์ยาอยู่คะ
สวัสดีค่ะ การใช้ยาคุมแบบฝังคุมกำเนิดนั้นมีประสิทธิภาพสูงในการป้องกันการตั้งครรภ์ในช่วงที่ฝังยาที่ยังไม่หมดอายุเท่านั้น หากเลยกำหนด 3 หรือ 5 ปีตามอายุของแท่งยาไปแล้ว แม้แท่งยาจะยังอยู่ในร่างกาย แต่ไม่มีประสิทธิภาพใดๆ สามารถตั้งครรภ์ได้ตามปกติโดยเมื่อครบกำหนดควรจะไปเอายาฝังออก เพราะถือเป็นสิ่งแปลกปลอมในร่างกาย ร่างกายอาจสร้างพังผืดหรือเซลล์ต้านการอักเสบขึ้นมาได้หากทิ้งเอาไว้นานๆ อีกทั้งฮอร์โมนที่ยังหลงเหลือจากยา (แต่ไม่อยู่ในระดับเพียงพอจะคุมกำเนิด) อาจทำให้มีความผิดปกติเช่น เลือดออกผิดปกติทางช่องคลอดหรือประจำเดือนมาคลาดเคลื่อนไปได้ จึงควรไปเอาออก และตรวจการตั้งครรภ์ให้แน่ชัดด้วยว่าเป็นสาเหตุที่ทำให้ประจำเดือนไม่มาหรือไม่